Յարոսլավ Ռակիցկի

Յարոսլավ Վլադիմիրովիչ Ռակիցկի (ուկր.՝ Ярослав Володимирович Ракицький, օգոստոսի 3, 1989(1989-08-03), Պերշոտրավենսկ, Դնեպրոպետրովսկի մարզ, Ուկրաինական ԽՍՀ, ԽՍՀՄ), ուկրաինացի ֆուտբոլիստ, պաշտպան։ Հանդես է գալիս ուկրաինական «Շախտյորի» և Ուկրաինայի ազգային հավաքականի կազմում։
Յարոսլավը արդեն 13 տարի դոնեցկյան ակումբի կազմում է։ Թիմի կազմում դարձել է Ուկրաինայի չեմպիոն, գավաթակիր և սուպերգավաթակիր։
Ուկրաինայի երիտասարդական հավաքականի կազմում Յարոսլավը մասնակցել է Եվրոպայի 2011 թվականի առաջնությանը։


== Ակումբային կարիերա ==


=== «Շախտյոր» ===


==== 2009/10 ====
2009 թվականին Յարոսլավ Ռակիցկին պայմանագիր է կնքել ուկրաինական «Շախտյորի» հետ։ Առաջին թիմի կազմում նա իր դեբյուտը նշել է 2009/10 մրցաշրջանի շրջանակներում կայացած «Օդեսայի» դեմ խաղում՝ 20 տարեկան հասակում։ Ուկրաինայի առաջնության շրջանակներում իր դեբյուտը Յարոսլավը նշել է օգոստոսի 31-ին՝ «Զարյայի» դեմ խաղում։ Հանդիպումն ավարվել է 3-1 հաշվով։ Թիմի կազմում իր առաջին գոլը Ռակիցկին խփել է Ուկրաինայի գավաթի խաղարկության շրջանակներում կայացած «Եդնիստ Պլիսկիի» դեմ խաղում։
Յարոսլավը թիմի կազմում անցկացրած առաջին մրցաշրջանում մասնակցել է 37 հանդիպման՝ որից 24-ը Ուկրաինայի առաջնության շրջանակներոյմ և դարձել 2 գոլի հեղինակ։ Ռակիցկին օգնել է իր թիմին դառնալ Ուկրաինայի չեմպիոն։


==== 2010/11 ====
Ռակիցկին 2010/11 մրցաշրջանում իր առաջին հանդիպումը անցկացրել է «Տավրիայի» դեմ, որն ավարտվել է 7-1 հաշվով։ Մրցաշրջանի առաջին գոլը նա խփել է 2010 թվականի հուլիսի 10-ին՝ «Կրիվբաս»-ի դեմ խաղում։ Նա գոլի հեղինակ է դարձել է նաև Չեմպիոնների լիգայի շրջանակներում կայացած «Բարսելոնայի» դեմ խաղում, որն ավարտվել է 6-1 հաշվով, իսկ Յարոսլավը խփել է իր թիմի միակ գոլը։
Մրցաշրջանի արդյունքում Ռակիցկին մասնակցել է 34 հանդիպման՝ դառնալով 2 գոլի հեղինակ։ Նա նաև օգնել է թիմին նորից դառնալ Ուկարինայի չեմպիոն։


==== 2011/12 ====
2011 թվականի հոկտեմբերի 29-ին՝ «Օլեքսանդրիայի» դեմ խաղում Յարոսլավը ստացել է իր առաջին կարմիր քարտը։ Մրցաշրջանի ընթացքում իր առաջին գոլը նա խփել է 2012 թվականի ապրիլի 7-ին՝ «Դինամո Կիև»-ի դեմ խաղում, որն ավարտվել է 2-0 հաշվով։ Նա գոլի հեղինակ է դարձել նաև «Տավրիայի» դեմ խաղում, որն ավարտվել է 3-1 հաշվով։
Մրցաշրջանի արդյունքում Յարոսլավ Ռակիցկին մասնակցել է 37 հանդիպման՝ որից 27-ը Ուկրաինայի առաջնության շրջանակներում և դարձել է 2 գոլի հեղինակ։ Մրցաշրջանի արդյունքում «Շախտյորը» 3-րդ տարին անընդմեջ հռչակվել է Ուկրաինայի չեմպիոն, ինչպես նաև դարձել Ուկրաինայի գավաթակիր։


=== 2012/13 ===
2012 թվականի օգոստոսի 26-ին՝ «Կարպատի» դեմ խղաում Յարոսլավը գոլային փոխանցում է կատարել Հենրիխ Մխիթարյանին, և ճանաչվել է հանդիպման լավագույն ֆուտբոլիստ։ Շախտյորը այս մրցաշրջանում ևս դարձել է Ուկրաինայի չեմպիոն և գավաթակիր։


== Միջազգային կարիերա ==
Ուկրաինայի ազգային հավաքականի կազմում Յարոսլավ Ռակիցկին իր դեբյուտը նշել է 2009 թվականի հոկտեմբերի 10-ին՝ Անգլիայի հավաքականի դեմ խաղում։ Հավաքականի կազմում իր առաջին գոլը Ռակիցկին խփել է 4 օր անց՝ Անդորրայի հավաքականի դեմ խաղում, որն ավարտվել է 6-0 հաշվով։ Իր երկրորդ գոլը նա խփել է 2010 թվականի սեպտեմբերի 7-ին՝ Չիլիի հավաքականի դեմ խաղում։


== Վիճակագրություն ==


=== Ակումբային ===


=== Միջազգային ===


=== Միջազգային գոլեր ===


== Ձեռքբերումներ ==
Ուկրաինայի չեմպիոն - 2009/10, 2010/11, 2011/12, 2012/13, 2013/14
Ուկրաինայի գավաթակիր - 2010/11, 2011/12, 2012/13, 2015/16
Ուկրաինայի սուպերգավաթակիր - 2010, 2012, 2013, 2014, 2015


== Ծանոթագրություններ ==


== Արտաքին հղումներ ==
Էջը «Շախյորի» պաշտոնական կայքում Archived 2010-01-14 at the Wayback Machine.
Էջը com.ua կայքում Archived 2011-08-10 at the Wayback Machine.
Էջը ffu.org կայքում